Afrika

**Afrika** ass deen zweetgréisste Kontinent. En ass dräimol méi grouss wéi Europa an huet eng Fläch vun 30,72 Millioune Quadratkilometer, wat  20,36&nbsp;% vun der Landfläch vun der Äerd ausmécht. Et ass och de Kontinent mat der zweethéchster Bevëlkerung: geschaten 1,55 Milliarde Mënschen (19,36&nbsp;% vun der Weltbevëlkerung) liewen an Afrika.

Afrika ass den eenzege Kontinent, deen an alle véier Hemisphäre läit.

## Geographie
Am Weste vun Afrika läit den Atlantik, am Osten den Indeschen Ozean an d'Rout Mier an am Norden d'Mëttelmier. D'Küstelängt ass 30.490&nbsp;km laang.

Déi eenzeg Landverbindung mat anerem Festland ass iwwer d'Sinai-Hallefinsel, déi tëscht Afrika an der Arabescher Hallefinsel läit an eng Verbindung mat Eurasien hierstellt.

De südlechste Punkt vun Afrika ass de Kap Agulhas op 34°50' Süd.

### Gewässer
Déi gréisst Waasserfläch an Afrika ass de Victoriaséi (en Deel vun Tansania, Uganda a Kenia.) mat enger Fläch vun 68.100&nbsp;km². De längste Floss an Afrika ass den Nil, mat enger Längt vu 6.650&nbsp;km.

### Bierger
Déi fënnef héchst Bierger vun Afrika sinn:

## Geschicht
Déi eelst bekannt Spuere vum mënschleche Liewe goufen an Afrika fonnt. Et gëllt als sécher, datt sech vun hei aus als éischt den *[[Homo erectus]]* a méi spéit den anatomesch moderne Mënsch (*[[Mënsch|Homo sapiens]]*), an Asien an Europa verbreet hunn. Deementspriechend goufen och dat eelst stengent Geschier an Afrika entdeckt: einfacht Oldowan-Geschier aus dem *[[Early Stone Age]]*, déi an Europa als Alpaleolithikum bekannt ass.

## Bevëlkerung a Sproochen
675 Milliounen Awunner maachen 19,36&nbsp;% vun der ganzer Weltbevëlkerung aus.

Et gëtt iwwer 1000 eegestänneg Sproochen an Afrika, dovu ginn déi 50 gréisser vu jeeweils iwwer enger Millioun Leit geschwat.

Déi wichtegst Sproochen, no Sproochefamillen agedeelt, sinn:

* Afro-Asiatesch Sproochen
** Arabesch Sproochen
** Hausa
** Amharesch
* Niger-Kordofanesch-Sproochen
** Swahili
** Shona
** Wolof (Senegal)
** Yoruba (Nigeria, Benin)
** Zulu
* Nilotesch Sproochen
* Khoisan-Sproochen

## Politik
Den afrikanesche Kontinent ass dee mat deene meeschte gescheiterte Staaten. Et gëtt nach ëmmer vill Länner, an deenen d'Mënscherechter oder d'Demokratie kleng geschriwwe ginn.Zanter der Grënnung vun der Afrikanescher Union (AU) besteet d'Hoffnung, datt dës Problemer geléist kënne ginn.

## Ekonomie
### Tourismus
### Haaptexportartikel
* Kakao: ongeféier 70&nbsp;% vun der Weltproduktioun
* Diamanten: ongeféier 50&nbsp;% vun der Weltproduktioun
* Gold: ongeféier 25&nbsp;% vun der Weltproduktioun
* Pëtrol: ongeféier 10&nbsp;% vun der Weltproduktioun

## Opdeelung
### Geographesch Opdeelung
Afrika ass a fënnef Regiounen opgedeelt: 
* Nordafrika
* Westafrika
* Ostafrika
* Zentralafrika
* Südlecht Afrika

### Länner
Zum afrikanesche Kontinent gehéieren:

* 54 Memberstaate vun de Vereenten Natiounen, 
* 1 Staat déi nëmmen deels unerkannt ass, 
* 11 Gebidder vun net-afrikanesche Staaten,
* 2 Territoiren déi vun enger anerer Natiounen ofhängeg sinn.
D'Länner mat de meeschten Awunner sinn Nigeria, Ethiopien an Egypten iwwerdeems déi gréisst Länner (der Fläch no) Algerien, d'Demokratesch Republik Kongo an de Sudan sinn.

#### Membere vun de Vereenten Natiounen

#### Net universell unerkannt Staaten

#### Gebidder vun net-afrikanesche Staaten

#### Ofhängeg Gebidder

## Kuckt och
* Afrikanesch Unioun
* Panafrikanismus

## Um Spaweck